37α. ΠΡΑΞΙΣ ΥΠΟΥΡΓΙΚΟΥ ΣΥΜΒΟΥΛΙΟΥ Αριθ. 1970 της 4/18 Δεκ. 1954 Περί καθορισμού ημερομηνίας ενάρξεως ισχύος των διατάξεων Ν.Δ. 3095/1954. Λαβόν υπ’ όψει την εισήγησιν του Υπουργού των Οικονομικών καθ’ ην η εφαρμογή του Ν.Δ. 3095/1954 «περί οργανώσεως και λειτουργίας της Υπηρεσίας Κρατικών Προμηθειών και της Επιτροπής Κρατικών Προμηθειών» δεν κατέστη δυνατή λόγω της μη πλήρους οργανώσεως της Υ.Κ. Προμηθειών, ης η αρμοδιότης δια του Νομοθετικού τούτου Δ/τος ουσιωδώς επεξετάθη, αποφασίζει: 1.Εγκρίνει όπως ισχύς των διατάξεων του Ν.Δ. 3095/1954, πλην των τοιούτων των άρθρ. 2 και 3 αυτού, άρξηται από 1 Ιαν. 1955 μέχρι δε της ημερομηνίας ταύτης θέλουσιν ισχύσει αι προγενέστεραι διατάξεις. Ενέργειαι και πράξεις γενόμεναι από της ισχύος του Ν.Δ. 3095/54 επί τη βάσει των προϊσχυουσών αυτού διατάξεων θεωρούνται νόμιμοι. 2.Εν τέλει του δευτέρου εδαφίου του άρθρ. 14 του Ν.Δ. 3095/54 προστίθενται τα ακόλουθα: «αναπληρούμενος δια την περίπτωσιν απουσίας ή κωλύματός του υπό του Γενικού Γραμματέως της Υ.Κ.Π.». Η ισχύς της παρούσης άρχεται από της δημοσιεύσεώς της εις την Εφημερίδα της Κυβερνήσεως. Η παρούσα κυρωθήσεται νομοθετικώς. Εκδόσαν προς τούτο την υπ’ αριθ. 1970 παρούσαν πράξιν του. 